  Виталий Пронин Вӧйдырез пусйыны, толэз келяны трос пумо шулдыръяськонъёс чакламын. 1-тӥ программа(трос кузя мынӥсьёслы - 12 но солэсь тросгес адями). Фин-угор дуннеысь нырысетӥ шоркарен - Быги гуртэн - тодматскон: татын тӥледыз пумиталоз фольклор группа, со удмурт сям-йылолъёсты возьматоз, Вӧйдыр шудонъёсын шудоз, Удмурт музей-юртэ пырталоз но ческыт удмурт сиёнэн утялтоз. Собере тӥледыз ас дораз - Шарканын - возьмалоз Тол бабай. Со тӥледын ульчаын шудоз-шулдыръяськоз. Со сяна: аттракционъёс, гурезьысь тюбинген яке валэн нискылан; Обыда дорын куноян; куро мунёез сутон.2-тӥ программа (трос кузя мынӥсьёслы - 12 но солэсь тросгес адями).- Тол бабаен шудонъёс-шулдыръяськонъёс;- Выль ар кыз дорын Тулысэз ӧтён;- мастер-классъёс; - табань сюрес вылын выжыкылъёс (удмурт калык выжыкылъёсысь геройёсын пумиськон) - гурезь вылысь нискылан яке валэн ворттылон-куро мунёез сутонДуныз: 500 манет.Льготаен адямиослы: 400 манет. 3 аресозь нылпиослы - дунтэк. Сиськон 140 манет.Нимаз лыктӥсьёслы 15-тӥ-17-ти феврале чакламын таӵе программа: - сцена вылын театрализованной представление; - мильым сюрес. Обыдаен но Вунылэн, Гондырен но мушъёсын тодматскон; - мильым-табань веръян; - йӧ гурезьысь нискылан; Дуныз: пиналъёслы - 200 манет, арлыдоослы - 300 манет. 0+  